Alegzandra/wili-2018-roplus huggingface dataset:
2004 кизоняа шавомаса седяйть Factor-онь вастс сась Atso. Сяка кизоня лиссь «Hiiekoda» («Репеште») альбомсь, конань шназь металонь кельгихне ди аф аньцек марнек Эсти масторса. Тя стака металлонь альбомса кайгихть стане жа эстинь сире седямбяльхне.

Сембода сидеста фиорттне лиссть тектониконь тов-сей шашфтомада. Тянь сюнеда синь търванзон пяк лазфу, иневедсь пачкоди эрь лазфс. Фиорттнень сидеста оцю кърхкалма (800 метрашка сявомок). Шуроста фиортт лиссть эйбаксят ляйге ди лоткава ётамда меле Ваксонь эйндамань пингста (Ваксоньпингонь эйндафтомаса) мъзярда эйбаксянь кинза пяшкоткшневсть ведьса.

Васенце азксоц нолдафоль Сасовань райононь газетать лопасонза, мзярда Петрухин В. А.-ти топодсь 16 кизот. Университетса тонафнемста тяштьфона лисендсть респуликань газетава, коллективнай сборникова. "Распахнутое окно" лиссь 1984 к. "Избранник" лиссь 1987 к. "Методика обучения сольному пению" лиссь 1991 к.

Сёрмадома ушедсь нинге школаса тонафнемста. кучсесь районнай гаетас заметкат и корреспонденцият. Тяряфнезе виенц азксоньтяштемаса. Васенце азксонц нолдафоль "Пионеронь вайгельсэ" 1976 - це к. Валморонза и азксонза лисендсть эрзянь газетаса и "Сятко" журналса. 1981-це к. Мордкизса лиссь васенце книгац, лемоц "Ёжу ур" 1985- це к. лиссь "Стихса азбука" 1992-це к. лиссь "Пайгоня панчфт" валморонь сборникоц

Кота кизоста Дубасов тонадсь морафтома, тяштема, кой-конашкада содазе катехизисть, мяляфтсь мзярошка латинскяй и греческяй вал. Географиять, арифметикать духовнай школань аделайхне ашезь сода. Дубасов лама морафнесь, сонь мялезонза пяк туфтольхть художественнай произведениятне и историческяй тяштьксне.

Кода символ од шачи тъналти, ърьвяяма-максома илас тердемста оттненди (стирти и цёрати) максольхть алхт. Алхт путольхть шра лангс од ърьвянять и цёрать инголи ърьвяяма-максома илань омбоце шиня. Вяри, 12-це лангать "Лувонь кши" пярякать лангс, путнельхть ниле саразонь алхт, конат ниле Масторть ширензон символольхть.

Карьть кодама ушеткшнезь кочкяряста. Пильгалдонь ваетть тиендезь кафта слойста, а лияета и колма слойста. Стакшинь карьть котцезь вете ленгяста, праздник шиннеть сисем, а то и кемонь ленгяста. Тяфтама каренди нолнесть еялиень ленгят. Мокшень карьхнень пряса булдомняль, атякшель.

Мокшень кяль (mokshanj kälj) - Суоми-Равонь кяльхнень эзда фкясь, Суоми-Угронь кяльхнень тарадоц, канневи уралень кяльса корхтайхнень кяльснон ёткс. Мокшень кяльсь эрзянь кяльти ди тяни кулоф мяшярань кяльти сембода малады. Мокшень кяльсь ащи масторонь кялькс Мордовия республикаса, рузонь эди эрзянь кяльхнень мархтост. Тя кяльса корхнихть Мордовиять шивалгомширеса ди маластонь Пензань, Рязанень, Томбунь, Саратувонь, Самарань, Оренбуронь аймакова, Татармасторса, Башкирмасторса, Сибирьса, Рузмасторонь ичкозе шиньстяма ширеса, Арменияса, Австралияса ди Американь Аймакнень Сотксса. Мордовияса мокшетне эряйхть Атерень, Ельниконь, Зубунь, Инсаронь, Лашмань, Краснослободскяень, Орозаень, Сире Шяйгавонь, Темникавонь ди Торбеень районца. Мокшень кяльсь явондови колма оцю корхтафксова: кучканнева, шимадомширеннева (Зубунь корхтафкссь), лямбе-шиньстямаширенева. Мокшень литературонь кяльти юртокс арась кучкань корхтафкссь. Корхнида 500,000-да лама ломатть.
Нешкеава (эрзянь Нешкеава) - нешкепереть, мешнень ванысна, лездысна. Мокшетне и эрзятне арьсесть, што эрь нешкепереть ули сонцень Нешкеавац, кона эряй инь оцю нешке кудняса.

Тяниень мокшень алфавитса 33 тяшкста, алфавитсь тифоль рузоннеть коряс. Ала-Равонь кошардомвийсь шнась од мокшень Латинонь алфавит 25 июньковста 1932 кизоня интай сонь курок кардазе ди ётафтозе мокшень кяльть меки Рузонь алфавитс.

«Тамбовскяй губернскяй ведомосттнень» 1880 кизонь 28 — 29 номерхнень эса печатлафоль Дубасовонь «Тамбовскяй губерниянь Спасскяй уездонь Ширингушскяй городищась» работац.

Тонафнесь Москувонь архтомань, кевста керсемань эди аркитектуронь тонафнемюрхтса С.Волнухинонь эзда (1902–1906). 1906–1914 кк. Эрясь Италиеса ди Кранцмасторса. Арась сембе масторлангти содафокс, мъзярда няфтезень покаманзон Венециень, Миланонь (1909) ломаньётконь няфтематнень эса, тяфта ина Парижса «Сёксень салон» няфтемаса (1912). 1927–1950 кк. Эрьзя эрясь Аргентинца. Козякофнезе сетеньть калгода шуфтонь керсемань текникса. Сембода ламоц покаманза тифт портретонь жанраса. Эрьзянь сембе шкаманц пачк ётни эсь Эрзянь масторти кельгомась. Иля масторса эрямста мзярдовок ашезе юксне эсь калконц, тя няеви сонь илялемонц эзда, покаманзон эздовок «Эрзява» (1915), «Мордовкань пряц» (1917), «Мордвин сокай-види» (1937), «Мордвин атя» (1944), «Мордвин таргама мархта» (1948) ди илятне. 1950 кизоня Эрьзя мърдась Рузмастору. Усксь мархтонза 200 лама покама ди питнень апак анак казезень синь калконцты.

В. Ауновский, кода и ламоц лия исследовательхне, пара валса корхтась мордвать ёненц, шарьхкодемошинц колга. «...Природась макссь мордвати вии ёнь, ня ломаттнень пяк цебярь мялямсна», — сёрмадсь сон эсь статьясонза.

Платка или лиякс сорока – сери кафта ужень кичка, сон акша котфонь, фталу нюрьги кели пакш. Сорокась мезьса аньцек аф мазопневи. Тяса и ожнат, и яксяргонь толганят, и кодама-повсь пунят. Кичкать или сорокать каннесазь аньцек аватне, стирьхне тяфтамса аф якайхть. Стирьхне якайхть парьхци руцяса.

магическяй смузь макссевсь четнай и аф четнай числатненди. Кда каннесть свадьбас казнет - лувкссна улеза аф четнай. тя лувксть вельде няфтеви - аф сатни фкя ломань. Пярякатка панцть аф четнай числаса - 5, 7, 9. Поминкаста, меколанкт, сембось улеза четнай числаса. Тяфта азондовсь - тя кудса лия кулы аш. Числатнень смузьсна 1+2=3 числатнень вельде няневсь менельсь, масторсь, тонашись. колмачислась. Мокшэрзянь мифнень эса модась ащи "колма" кал лангса - белуга, севрюга, осетр. куля пачфнихть колма пзьгататне, богатырьсь сяськи колма пряса куйть.
Шачсь учителень тналса, сёрмадсь рузонь кяльса. Аделазень Ленинградонь педагогикань институтть (1938 к.), аспирантурать. 1930 кк. ушетксста покодсь МАССр-нь Краслободскяень и Ельникань райононь школатнень эса. Ульсь ВОВ-са. Армияста нолдафоль 1947 - це к. 1948- 59 кк. доцент: покоди Томск ошень государствань инь сери тонафнема вастса, рузонь и омба масторонь кяльвалонь содай кафедрати пряфтокс. 1959-1970 кк. профессор, покоди Казань ошень государствань инь серитонафнема вастса, рузонь и омба масторонь кяльвалонь содай кафедраса пряфт, филологиянь факультетонь оцюня. 1971- 1988 кк. - проректор. Калинин ошень государствань инь сери тонафтема вастса. кяльвалонь содаень кафедраса пряфтсь. Лемоц содаф 1960-це кк. ушетксста кода художествань методонь и стилень тонафни. Кирдсь соткст содай ломаттнень Черапкин, Кола , Горбунов В. В. , Сетин Ф. И. -ттнень мархта.

Айгор озкс – мокшень сире пингонь велень илась, конась лемтьф тяфта сяс, мес тя илати печкольхть айгор, конань кеденц, ваткамда меле, повфталезь шуфта пряс. Ётафнелезь сёксенда, видемда меле, колма кизозонза весть, паксяса, коса виделезь тялонди сёроть. Тя иласа ульсть аньцек алятне. Озондомста эняльдсть Паксявати, сон лездолеза цебярь сёронь шачема.

Марнек сире койхнень мархта, велеса кепотькшесь Кризтозти озондомась. Ульсь путф шуфтонь церькав. А мзярда сон палсь, то путсть лия. 1877 кизоста тяса ушедсть путома кевонь церькав. Велеряйхнень валснон коряс, Столыпинонь реформадонза меле, Болдунь модати азоркс арасть Марочкинонь, Адаевонь, Павиловонь, Кодулаевонь куттне. Модась сембонди ашезь сатне и сяда меле ушедсть велеряйхне вирть прафтома. Снярда ульсь прафтф оцю вирь, конань лемоцоль «Шеменьшей», ульсь прафтф вирсь Пере-Куже и Пандал лоткса.

Куйгорошт аф фкя лацот: пряц нармонень, пулоц куень; ёмла катоня лаца аф няеви путксонзон потмоса кяскавнянят, коза суваль кафта фунтт сёра; лефкскя лаца, кона, азкснень коряс, арси ёмла суронь сереняса ломаннякс — салмоксонь кирдишка, кона сисем кизот кармай касома и эряма пянакуд ала, мзярс аф касы кенерьбакарьшка ди аф сяви вий покодемс кудазорти. Шачемда меле куйгорож аф няеви (эсь прянц няфнесы шуроста).

XX сядокизонь ушетксозонза Маглокаса ащесь пяк мазы шуфтонь озкскуд. Коллективизациеть пингста церькафть срафтозь, а лядыкс шочкнень эзда путсть тонафнемкуд Турксляй вели. Сяда меле тонафнемкудть ётафтозь иля кудс, а сире тонафнема кутть стенанца тя пингс ащихть сери пяшетнень ала.
Мекольце тюрембингонь "Сен Вальть айнемась/Le Mystere Saint-Val" (1943 к.) картинада меле Фернандельди савсь морафтомс эсь прянь колга стапт валхт, кодапт нъльне 1939 кизоня афоль няев седиень касфтови: "Тейнза эряви тиемс ванфтомась (страховка) сонь пейнзонды сонь налхкома асуц ащи пейнзон эзда. Сон пяшкоды ди цяфай кода пели эльде палы кардазсазна". 1951 сон налхксь Дувивьень "Дон Камиллонь масторлангоняц" фильмса, конась ульсь васенцекссь кота велень озксвяти дон Камиллоть колга фильпнень ёткса. Сонь казсь "Лувови легион" содафкскяса ди "Ошеряйнь сатфкснень инкса" медальса. Тя пингста сонь лама арнесь Явропава, Америкава, Канадава, казьфоль "васенцесь кранцонь культурада меле" пееди лемса, примафоль Римонь Папать эса, ламоксть сявсь Куртеленть казне - сембода оцю казне рахафтыенди. 1963 кизоня Фернандель Жан Габен мархта тизе эсь кино нолдамась "ГАФЕР" (GAFER - Gabin & Fernandel). Фернандель кулось тевлав карвоць эзда (ракта), калмафоль Паризса Пасси калмолангу.

Локи — скандинавонь кунардонь Од Эдда азондомастонь шкай. Йотам Фарбаутинь и Лаулейть цёрасна. Йотамонь кундьяста, верс коре Локи мала Одинонди. Сувсесь Асонь ушмос ульсь Торть якай-шяяй ялгац. Лувондозь ёнюкс и ёжукс, салавань тевонь шарфтыкс, шоряйкс, оржа кялькс. Локинь кафтоль цёранза Нари и Нарви, конатнень шачфтозень Сёгун. Тага кафта цёра и стирь Локинь эзда раштась оцюпсь Ангрбода. Цёратне Фенрир ди Йормунганда, стирьсь Хель. Ангрбодань эзда шачф иттне ульсть кяжи душманокс асненди. Сяс асне теест мярьгсть Кулыень масторти азорава (Хельти), Вьрьгаз (Фенрирти).

Ингольдень лемоц - Богородскяй. 1725 кизоста Богородскяйсь (тага Инзара) лувонтфоль Иван Юрьевич Бахметьевонь, Сараношень, а меле Инзаронь уезонь оцю ломанть лемса. XIX сядокизоть ушетксса Инсара ётась Платон Огарёвонь лемс. Лондону тумда меле 1856 кизоня Николай Платонович Огарёв максозень ня васстнень Николай Михайлович Сатинонди. XVIII сядокизоста ламоц велетне одукс лемтьфольхть велень церькафнень коряс, тянь инкса велеть лемнець кафта лемса - Богородскяй ди Инзара. XIX сядокизоста велесь ётась од азоронди и ушедсь лемневома Сире Акшина, сяда меле Инсар-Акшина.

Кардазава — Калдазава - Кардазонь кирди — мифологияса кардазонь Оцюнясь, ванысь, вятись. Прянц няфнесы авакс или алякс (но шуроста). Кардазавась эсь лацонь прянь вяти. Кда ашезь ту мялезонза кудонь жуватась (сяда сидеста тюсоц) - мучендасыне: веньберьф арни траксть, алашатнень, учатнень лангса. Кельгсы понамс алашань шяярьхнень пулокс.

Вад Ки - Булгар ошста Киеву кунардонь кись, XVI-XVII сядокизотне ётась Буртасонь Ширязмодаса Вад Орта, Шелдаис ляйть тървава Норзяд эди Ратор ош пачк.

1991-це кизоня полгась морась Москуса концертса "Monsters of Rock" марса иля содаф рок полга, кепотьксоньди: Metalica, AC/DC тоса ульсть пяле мильон кулхцондыеда.
«Мордвась» покамась ащи 6 пакшеста: «Эрямопингснон нюрьхкяня азксоц», «Эряфсна-ащефсна», «Тъналонь эди шяхярень ладямасна», «Атянь мялень ваномась. Кода синь ваныхть куломать лангс, и кодамот капмамань койсна», «Шкаенди озондомань койсна», «Библиографиесь». «Эрямопингонь нюрьхкяня азксса» авторсь пачфни мокшень юрснон колга, мърдафнесамазь пяк кунардонь пинкненди, мзярда аньцек-аньцек латцевсь мокшень кундьясь, азонды, кит эрясть мокшетнень маласа, кодаптольхть шабрань ёткне. Смирнов Иван тяшти сянь колга, мзярда васенцеда омба масторонь якайхне-шяяйхне лятфнезь "Мордие" масторть; лятфнесы Иорданонь «Гетика» (VI сядокизось) китапонц, азонды лувити 913 кизоста сявомок Византиень кирдемань оцязорть Константин VII Порфирогенетть «Масторонь азорондамать колга» («De administrando imperio») покаманц колга. «Печенегонь калкть колга» XIV пакшеса Константин Порфирогенет сёрмады: «Печенегиесь Узиеть и Хазариеть эзда 5 шинь молема вастса, Оланиеть эзда — 6 шинь молема вастса, Мордиеть эзда — 10 шинь молема вастса, Рузть эзда —1 шинь молема вастса, Туркиеть эзда — 4 шинь молема вастса, Булкариеть эзда — пялешинь молема вастса». Смирновонь Иван арьсемаса, тя кунардонь тяштьксса Мордиекс лемневи мокшень эли эрзянь масторсь . Смирнов Иван сась мяльс «кунардонь пинкнень мокшети ди эрзяти шабракс ульсть герматтне, литватне, спавяттне» . Эсь мяленц сон кемокснесы сянь вельде: мусь, кле, ня калкнень кяльса фкя лацонь валхт. Топонимиконь, аркеологиень муфкснень тонафнемаснон вельде тонафтф ломанць азондсы вастть, коса эрясь мокшет эди эрзят — «Волга, Ока, Сура и Мокша ляйхнень ёткса» . Тонафтф ломанць оцю мяль шарфни ся пингти, мзярда тястонь масторхнень фатнезь монголо-татархне, сянди, кода латцевсь мокшетнень ётксна руснень мархта, мзярда састь мокшеть модас рузонь козялятне, мзярда путневсть тяса монастырьхне и стак тов. Корхтамок мокшень и эрзянь кяльхнень колга, авторсь няфнесы синь малакс ширеснон, тяка пингть койсонза, «эрзясь и мокшесь фкя-фкянь кой-коста афи шарьхкодихть» . Смирнов сёрмады мокшетнень и эрзятнень эряфсостка улихть эсь башка ширет. Сонь койсонза, мокшеть эди эрзять эсь прянь марямац, ваймонь ширец ламода ащихть тястонь перьфпяльть эзда, туста вирьхне, цебярь модатне цебярькс тиезь мокшетнень эди эрзятнень ваймоснонга. Смирнов Иван сёрмады кунардонь пингстокиге мокшетне кунцесть ракшат, соксесть мода, кочксесть медь . «Тъналонь эди шяхярень ладяматне» пакшеса ванондысь лама азонды эсьнень лепнень, лемдемать колга. Сонь арьсемасонза оцяй, покшай, патяй, акай, сазор лепне молихть васень ломань полгонь пингть эзда . Смирнов няфнесы, што мокшетне, кода иля суоминь кундьятне, цёракс лемнесазь и од ломантть, и идть, тяфта жа стирсь кода киньге идь и кода од ломань. Ся пингть колга, мъзярда юромса-кундьяса сяда вярель авась, корхтайхть щакай, щятяй, щеняй раднянь лепне. Меле кунардонь пинкнень мокшень кундьяса авать вяре ащемац полафты. И.Н. Смирновонь валонзон коряс, тя няеви «Цёрась ёмланястокиге рьвяясь...» фольклоронь мороть эзда. Тиись азонды ся пингть колга, мзярда мокшетнень аф фкяль ърьвадост, тя мяльтьке кемокснесы калконь мороть вельде. Вов пакш тяфтама мороста:
Шавомат - кунардонь пинкнень седямань кядьёнкссь. Сонь эрьхневсть кулянь пачфтоманкса, шавомас эрьхнесть ваныхне. Седямань полгаса шавоматне эрявкснесть кьштимань ритмань няфтемс. Шавоматнень тиендезь коське келувонь седяфста, шавомать келецоль 25-30 сантиметра, кувалмоц – 45-50 сантиметра. Штоба шавомась сяда кайголь, келувонь седяфть вадендезь пичевайса, канцервайса, меле лацкас косьфнезь. Шавомась повфневсь морайть лафтус шна вельде.

Ардатов Ош (рузкс Ардатов) - ошсь, Мордовия республикса, ушетфоль 1671 кизоня (кода ошсь 1780 к.). Ошсь ащи види Ратор ляйть търваса 114 вайгяльбет Сараношста. Ардатовань районть пряошец.

Латвие илань коряс Латвиень Республик (латвиекс Latvija эли Latvijas Republika) - масторсь пялевень Явропса Балтонь иневедьжиреса. Улихть масторкитьксонза Эсти мастор мархта (343 в.) кельмеширеса, Литва мархта (588 в.), шистямаширеса Беларуз мастор мархта (141 в.) ди Рузмастор мархта (276 в.). Ули иневедьгитькс шивалгомжиреса Балтонь иневедь туркс Шведмастор мархта. Пряошец Рига ош.

Дракула (латинокс Dracula) — Орхидея тъналста панчф касыкссь. 126 калопт. Васьфневихть Америкса. Лама калопонзон касфтсазь кода верокскудонь эли кудботмонь мазопнемат.

Дубасов тя комиссияса предсадателькс ульсь 15 киза, тя пингста кочкафоль оцю историческяй материал. Нолдафоль «Тамбовскяй учёнай архивнай комиссиять известиянзон» 58 выпусксна, тяса кочкаф 6000 архивнай тев, пуроптф оцю документальнай материал ошть, губерниять историяснон колга, тяфта жа пуроптф козя материал археологиять коряс, тифтольхть кунардонь эряма васттнень картасна. Комиссиясь панчсь кунардонь историческяй музей и библиотека, вятсь оцю работа кунардонь пингонь памятникнень ванфтоманкса. Сонць Иван Иванович Дубасов 1883 — 1897 кизотнень нолдась оцю историческяй труд — «Очеркт Тамбовскяй крайть историяста». Васенце колма выпускне лиссть Москуса 1883 — 1884 кизотнень, сяда мельдетне лиссть Тамбовса 1887 — 1898 кизотнень.

Шачсь Иса Пря велеса, Мокша масторса. 1906 кизоня аделась тонафтыень семинарие, покась тонафтыкс эсь шачема велесонза. Лама морафнесь революциень кяльвалда. Полициеть изь лотксе ваномс мельганза. Теенза савсь тумс омбамастору. Эрясь Бельгиеса, Кранцмасторса, Германиеса. Рузмастору мърдамда меле тусь ушмав. Ошеряень торпингта меле покась тонафтыкс Саратувонь ошень тонафтомъюрхтса, якась фольклорань, эрямопингонь и этнографиень материал кочксема тонадомань экспедициетнень мархта. 1921 кизонь сонь арестонц меле сонь лемоц лама пингс нардафоль мокшень и рузмасторонь культураснон эрямопингста.

Mолдова илань коряс Молдова республик - масторсь Шистямаширень Явропса, сонь улихть масторкитьксонза Румыния мархта шивалгом ширеса ди Украин кельме, лямбе ди шистяма ширеса.
Видьме комор каяма озкс - мокшень кудонь озкссь, конась ётафневсь эсь тъналса марстонь Кярядонь озкста меле. Илять сембе пуромкшнесть куду, азорсь пякснезень кенкшнень, кърьвяснезе штатолть. Шкайужети путневсь мъзярошка видьмеятнень эзда, конат аноклафтольхть видьмонди. Азорсь озондсь сембонь инкса, эняльдсь шкайти аф шарфтомс сонь тъналонц эзда. Анась пара сёра, кшись сатоль аф аньцек тъналоть андомс а тага лездыфтома атянди максомска. Озондомда инголе пяксневсть нъльне турбатневок ванфтозь иняру вийсь кона прай видьмотнень лангс стакащемда варява лисемда. Озондомда меле азорсь сявондезень ня видьмотнень, нинге сявондсь мархтонза пяряка, сиволь, алхт, пачат и калмосезень синь умасонза. Тяфтама озкста меле аф пельксоль лисемс сокама-видема. Кой-кона вастова видьмонь озкст ётафневсть башка тя эли тона сёрать видемста. Оцю сёронь кучи шкайхнень лемс печксесть маци, пильгонзон ди пакарензон калмосезь видеви умав. Каванямбяльхнень ёткса фалу ульсть алхт.

Парца (рузкс Парца) - ляй Мордовияса ди Пенза Аймакса, Рузмасторса. Ушеды Пензань аймакса, шуди Зубунь район-ца, прашенды Вад ляйти види ширде. Парца ляйть търваса ащи Зубу ошсь. Ляйть кувалмоц — 117 вайгяльбе.

Музейть видеса панчф налхксеманди и маштомашинь кеподеманди васта, тяфта жа макссевихть эрь кодама тевонди экспозицияньлия васттне. Ули кода няфтемс пря музеень иля прграмматнень эсовок.

Путин, Владимир (рузкс Владимир Владимирович Путин) 7 октября 1952, Ленинград) — Рузмасторонь Федерациеть Президентоц 2000-2008, 2012-те пингть молемс кизоса.

2002 кизоня Metsatöll нолдась «Hundi Loomine» («Върьгазть шачемац») альбом, конанди тись цебярь видео (нолдаец Liina Paakspuu). «Hundi Loomine»-ти сувафтф моротне тусть ламотень мяльс. Къле эсост кулеви эстинь афкуксонь ваймепожфсь. Англань кяльда аердамать и фольклорть вельде вельмофтеви эстинь мяльёжесь.

Калядаматне шисот аньцек ся эряма васттнень эса, коса ванфтовсть ару мокшет, эрзят. Идень фольклорса молихть илань ётафнемста или кода бакша морот.

Томбу (рузкс Тамбов) — Томбунь аймакть пряошец. Лувови ушетфоль 1636 кизоня кода рузонь ваксарош Идем паксяса, афкукс ушедома кизоц аф содаф. 53°12′ пялевень келеса, 45°00′ шистямань кувалмоса. Эряйхне: 278,6 (2008 к.).

Од Усад (рузкс Новый Усад) - велесь Мордовия республикса Мокша масторса, Орозаень районца, 16 вайгяльбе Орозайть и 4 вайгяльбя Пайгарма ки рашкать эзда. Велеряйхне мокшет, 118 ломань (2005 к.).

Велеть лемоц: васенце к удть путозе Жарав мокшесь. Пинге ётазь велеть лемонц путозь Журавкинакс. Историянь каготтнень эса лятфневи велесь 1670 кизоста сявомок: 1670-71 кк. тяса ащесь М. Харитоновонь и Ф. Алексеевонь оцязорть каршес кеподиень отрядсна.

Васенце мяляфневсь 1631 кизоня кода мурза Уразаенди казьф вастсь. 1783 кизода меле мяляфневсь кода веле Орозай. XIX сядокизоста Орозай велеть азоронц Николай Струйскяель, Орозайса покоди Фёдор Рокотов архтыень ялгац. Струйскяйть пингста Орозайса путфоль азоргуд (дворец) Бартоломео Растрелли проектонц коряс, тага васенце Рузмасторонь провинциень типографиетнень зда фкясь.
Лепляй (рузкс Леплей, Ольховый) - велесь Мордовия республикаса, Зубунь районца. Ладяф велесь 20 в. 30 - це кизотнень. Велень лемсь ащи мокшень кафта валста : "лепе" и "ляй".

Анголень айнемань няйфоц сотовсь ломанть кержи и види ширенц мархта. Ломанть види ширец лувовсь эрямакс, цебярькс, а кержись – куломакс, аф цебярькс. Сяс арьсесть: види кядсь китни – козякодомати, сельмось – цебяренди, сельмокабась – васедемати; пилесь увнай – цебярь кулянди. Види шири ёнца ломанти афольхть мярьге удомс – анголь аварьдема кармай, теенза аш коса удомс. Кода арьсесть ломаттне, види ширесь максы удалама, кержись – меколанкт. Стямс васта лангста, карьсемс пилькнень, сувамс куду эряви най види пильгса – кись кармай апак пякстак ангольти. Сяс и шамать шталезь види кядьса – ангольть штатанза и тяка пингть бславатанза; шиньберьф ванфтсы ломанть эряфонц. Кда апак содак ломанць шталезе шаманц кержи кядьса, то арьсесть, што курок сай аф цебярь. Меккятть шталезь шамаснон ведуттне, содай ломаттне, конат тиихть кальдяв ломанти.

Metsatöll (сире эстиекс «Вьрьгаз») — Эстинь фолк-метал полга. Ушетфоль 1998 кизоня. Эста седясь эпиконь метал эстинь фольклор мархта. Сяка кизоня нолдась «Terast mis hangund me hinge» демо-альбом.

Шачсь Василий 25 июльковста 1929 сокай-видиень тъналса. Сонь аляц, Макар Леонтьевич Шукшин (1912—1933) пякстафоль ди шавфоль 1933 к. коллективизациянь пингста. 1943 кизоня Василий аделась 7 классонь тонафтомваста Сростки велеса ди ушедсь тонафнема Бийсконь автомобилень текникумса. 1945 кизоня лоткась тонафнема эди ушедсь покама Сростки велень колхозса. 1946 кизоня тусь велеста. 1947—1949 кк. покась слесарькс Союзпроммеханизация трестса: Калугонь турбинонь нолдамаса, Владимир ошень тракторонь нолдамаса.

Ульсь пинге, мзярда мокшэрзятнень ширеса ярмаконь вастс мольсть уронь кеднятне. Кшнинь ярмакне появасть X векста. Эста питнень пандомакс ульсь дирхемсь, кшнинь ярмакне и кармасть тяфта лемневома. Ярмак валсь моли тюркскяй кяльста, сон шарьхкодема кода полафневи, керсеви. Тя валсь мокшетнень и эрзятнень кяльс ётась волжскяй булгархнень эзда. Содаф, ярмаконь лувкссь ладяфоль ни эста, мзярда Волгать — Камать ёткса монголхне нинге ашельхть.

Тя кунардонь капмама вастть Дубасов содазе аф киньге валета, сон сонць якась тя археологи- ческяй памятникть тонафнемонза. Городищась ащесь Ширингуши «фабричнай велеть» эзда 10 вайгяльбе вастса, Жуку мордовскяй велеть маласа. «Жукуть пачка ётамста минь шарфтоме мяль крестьянскяй цебярь куттнень шири. Лятфтавсь, кодама ашуфт велетне Русень кельме и лямбе ширеса, коса кудбрятне шужяреннет, перяфкене илиеннет, минь дивандакшнеме тястонь цебярь постройкатненди. Тамбовскяй мордвась аф тяшкава ашу и люпштаф пляма, кода кой-кит арьсихть, цебярьхтольхть ваеттне Жуку велеть маласовок, койсон, тяфтама цебярь ваеттне мазоптолезь эрь-кодама странать».
Шачсь Краснослободскяй райононь Зайця велеса. 1978 кизоня аделась Мордовиянь масторонь университетть филологиень факультетонц. Тонафнемада меле мърдась меки велезонза, кос апокодсь учителькс. Тянемс тоса эряй, сёрматшкни стихт, и мезсь инь кенярьфти, тонафнихнень ёткса вешенди сёрмадыень асу мархта стирнят и цёранят. 1996 кизоня лиссь васенце валморамань кярьксоц "Седись таколфтсы седить" лем ала. Валмораманза сидеста лисендихть "Мокшень правда" газетаса, "Мокша" и " Якстерь тяштеня " журналхнень лопалангса. 2004 к. лиссь "Эняльдезь виденцямат" валморамань кярьксоц . Эряй Зайця велеса, покоди тонафтыкс.

Эрь пуромкссь ушеды пленаронь васедемаста, содаф тонафтф ломанень валхт мархта. Покамась моли пяльксова, молихть симпозиупт, покаряв шрат. Тонадомань покамась моли культуронь тевонь мархта, седямат, экскурсиет. Валонь текстт, конат морафтсть васедемаса, меле нолдайхть башка ЛССП сериекс. Кепотьксонди, 10-це пуромксонь валонь тексттненди эрявкстсть кота топт.

Тоблок эли шавлакт илякс эпидемиянь паротит - ломанень вирусонь урмась. Лифкст пингонь инголе ди тоблок каршес лифкст инголе сон ульсь сидеста васьфневи сембе масторлангса шабань урмакс. Пейведь мяльхконь паймошкодома няфни сидеста васьфневи тоблок симптопне. Паймошкодома ди сярядема васьфневи атякань алняса ди якстерь покольнят стане ина эвондавихть. Ся симптопне аф пелькс шабатненди интай касыкстненди ди эзрай ломатненди сави пяк стака.

8 февральковста 1945 кизоня Михайила Девятаев ворьгодсь цёнгаста 10 ялганзон мархта од "Хейнкель-111" (He 111 H22) менельвенежса. Германиянь венелень ушмовийсь изь кенере кундамс ворьгодихнень. Менельвенежсь лиссь фронтть китьксонь туркс, эди валгсь Советонь сотксть ширесонза. Ворьгодихне пачфтсть Якстерь Ушмоть инерявикс стратегиянь пачфтемат Узедом цёнгать ракет тюрембяльхнень колга, V-1да эди V-2да башка. Тянь инкса Адольф Гитлерсь лемдезе Михайила Девятаевть эсь персононь душманокс.

кота числась мокшэрзятненди пяк тонатф, пяк келькф. Археолокне шарфтсть мяль, што кунардонь церяпкатнень эса узорсь кота точкаста. котось няеви ламоц мазоптомкатнень эса. тя мяльть кемокснесазь этнографиясь, фольклорсь. Эрзянь панарса сёрмань кота кит ингольде и фталда. Тяфтама панаронь колга корхтави обрядовай мороса. Рьвннь парьти пунесть кота панархт, рьвакс максовись эняльдсь кота пулоф атянзонды - бабанзонды самс свадьбань илас и ст. тов.
Авонь - сёронь косьфтама карда. Авоттне аФ фкатольхть. Сяда курок тиендельхть лоткфтома авонць. Стяфнесть конусонь лаца олгонят, алува кадондсть васта суваманди. Авонть потмоса крьвяснесть толмар.Пулфнень сотнекшнезь уша ширде пикскаса.Лия авоттнень эса шувондсть толмаронди лотка. Тяфта сероть косьфтамац сяда аф пельксоль, пулфне цяткненди аф крьвязихть. Ульсть авотть, коса толмаронь плхтамс марсесть пянакуд. Шувондсть 2 метрать крхкалмоса лотка, тосоль пянакудсь, тоса палсь толмарсь. Тяфтама авонць шапондовсь срубокс. Шапондсть срупт 4/4, 5/5, серец 2.5 метрат. Олгоня лангс повфнесть 1 - 2 рядса 200 начка и 400 коське коське пулф. Киякс вастс ацсесть олгонят, вадендезь сёвоньца. Стенатнень кувалмова кадондсть варят, куване лямбе кожфсь пянакудста кепсесь вяри. Пянакудть ушнезь шужярьса, пенгаса, ванцть, штоба толсь пяк вяри афоль кепсе. Кой-кона велева тиендсть авотть, конат тяка пингть ульсть ригакска. Шапондсть сруб 6/6, серец 2 метрат, путнезь кевонь фундамент лангс. Киякс ашель, тиендсть тёсонь поталак, авонть кучкаса сёвонень пянакуд. Тяда цебярь косьфтамкакс лувондовсть ригась.Ригатнень шапондозь шочкста, тиендсть илиеннетка, серец 4 метрат, вельхкс мархта, но поталакфтома, эсонза ушневсь пянакуд. Керсесть вальмат качамот лисемс и пулфонь макссемс. Ригав коськома повфнекшнесть 300-400 пулф. 20 в. кучкаста авоньца, ригаса серот ашесть косьфне ни, синь юмсесть мокшетнень и эрзятнень эряфста.

Лишме – мокшень койса культонь (сяда меле – иланди печкомань) ракшась, кона лямботь, тундать, шить символксоль. Аркеологиень материалхне няфнесазь, лишмось пяк кунара мокшэрзятнень эрямасоль. Айнемань мороса "Лишме ди сязяка" лишмось – тарав (коричневай), акша пильге, конясонза тяште; мзярда лишмось тюри сязякать мархта Масторть лангса ломаттненди андыкс-симдикс араманкса, лишмось сонь сяськсы. Лишмоть печкольхть иланди нинге 15 сядокизоста (кода сёрмадсь Иосиф Барбаро). Лишмось пильгонзон, прянц сотнелезь пяльнятненди, конатнень пезфталезь модати, и шаволезь сонь налса

Эряфонь кись пачфнезе Петерсононь Сибири, сон эрясь Енисейть маласа Канск ошса, покась округонь пъчкафтыкс. 80-це кизотнень кучкаста меки мърдась Пензань губерниев, мъзярошка пинге эрясь Керенскяйса, меле ётась Инзарав, тоса покодсь уезонь пъчкафтыкс. Тя пингть сон сёрмадозень «Инзара ошть и уезть колга эрямопингонь кулятнень». Тя покамаась печатлафоль 1887 кизоня «Пензань губерниень ведомосттнень» эса. Петерсон содазе академикть Н.Калачёвонь Инсарть колга сёрматфонц. Ня тяштькснень сон поладозень кунардонь пингонь грамотатнень, акттнень ди иля документтнень вельде. Кой-кона документтнень пензайсь печатлазень губерниень газетса.
Пичпандонь кунардонь калмама вастсь - 13 - 14 вв. мокшэрзянь кунардонь пингонь археологиянь памятниксь Пичпанда велеть ваксса. Археологсь А.А. Спицын 1892 к. шувондсь 39 калмама васта. Кулофнень пряста путфтольхть лямбе шири : аватне путфтольхть мянтьфста, види бокснон лангс; алятне видеста, копорьснон лангс. Муфт узерьхть, пеельхть, толонь крьвястемат, налбет, кядькст, сурхт, сюлгапт, ожнат. Кой-кона калмотнень эса муфт Золотой Ордань пингонь сиянь ярмакт, зрнянь пилькст, кудонь жуватань пакарьхть. Сембе муфсь корхтай сянь колга, што ня калмама васттне Золотой Ордань пингоннет.

Тя шиня мокшават пицесть шапаксста нармоннят - вармань кандынят макссезь синь шабатненди. Шабат лисендсть кудста кирдезь вармань кандынят кядьсост, ласкондсть вармань каршес эди пъшкядесть вармати. Нармонь шиста ават тисть "нармонь сёрмат" мархта нардамат, алят эди цёрашабат керсесть вармань кандынят шуфтста ди синь повфнезь шуфтонь тарадга.

Авеста — Зороастризмань иняру сёрматкссь тяштьфоль Иранца. Сон азонды масторть шачеманц колга. Тоза сувсихть озксморхт эди Зороастор шкаймаряйть тонафтома валонза.

1890 кизонь июльста И.И. Дубасов путфоль Курск ошень народнай училищань директоркс, тейнза савсь тумс Тамбовста. Архивнай комиссиять мекольце пуромкссонза сон тяфта пшкядсь ялганзонды: «...монь сембе юрне тястоннет, Тамбовоннет. Тейне пяк стака тяста тумась. Тяза иляды аф шумбра тядязе, тяза калмафт идне. Тяса эряфсь лияста пачфнесь тейне аньцяй кенярдеманя и оцю ризфт...

Нармонь ши (илякс Нармонь сама ши эли Вармань канды ши) - кунардонь мокшень Кристозшида ингольдень оцю ши, тяниень ковгярькс коряс марковонь 22-це шись. Сире мокшень марковонь лемоц нармоньгов.

Шачсь Мокша масторса, Тарбейса. Михайила кемголмувоце шабаксоль мокшень сокай-видиень тъналса. Аделась ляень венежвятемань тонафнемваста Казан ошса 1938 кизоня, покась венежоцюнякс Равань лангса. Сивотьфоль Якстерь ушмав 1939 кизоня, тюрьсь Суоминь тюрембингса, ушедсь тонафнеманц Чкаловть лемса лиемань тонафнемвастса Оренбурса, конанц аделазе 1940 кизоня, ди арась тюремань менельвенежень вятикс.

Будда (Йасаф) – Ригведань коряс Майя оцязоравать цёрась. Буддань шачема лемоцоль Сиддхартха Гаутама. Кунардонь грузинонь Балавариани китапса сонь лемоцоль Балавар. Рузонь кунардонь сёрмадомава сонь лемозь Йосафатокс, оцязоронь цёракс.

Тяниень татархт эряйхть Рузмасторса, Украинца, Полень масторса, Молдоваса, Литваса, Беларузмасторса, Болгарияса, Китайса, Казахстанца, Румынияса, Туркамасторса, and Узбекистанца. Ётай сядокизоста сонь лувкссна ульсь 10 мильонда лама ломань.

Савва веле - мокша велесь Мордовия республикса Мокша масторса, Тарбеень районца Тарбеюса. Эряйда 211 ломань (2001 к.) Ащи 13 вайгяльбет райононь кучкать и 3 вайгяльбет Вихрова Вихрово арнема кинь лотксема вастть эзда. Велеть лемоц: азоронц мурзать Савва Иванович Мокшадеевонь эзда, тянь колга пачфниви "1677 к. Пензань десятнаса". "Тамбовонь губерниянь велетнень лувксса" (1866) Саввась - азоронь веле 83 кудпирьфса, 580 ломань.
XIX сядокизоста мокшетнень колга сёрматф сембе покаматнень ёткса башка вастса ащихть Смирнов Иванть «Мордвась» эрямопингонь-этнографиень нюрьхкяня азксонза. Синь нолдафтольть «Казан ошень университетть видеса аркеологиень, эрямопингонь эди этнографиень алялуфть кулянзон» эса 1892 — 1895 кизотнень, а мзярошка пингта меле лиссть башка китапокс . И.Н. Смирнов ульсь Казан ош университетонь профессоркс, содаф этнографокс. Тяда инголе сон сёрматкшнесь ни мокшэрзятнень эряфснон тонафнемаса програпт. Эрямопингонь-этнографиень содайсь шарфнесь оцю мяль Равжирень ди Урал малань суоми-угронь калкненди. Тяда инголе лиссть ни «Черемисне», «Вотякне», «Перьмякне» покаманза. «Мордвась» шумордазе ванондыть тя сериянц. Тиись критиконь ширде ванондозень ня калкнень колга инголи лисьф нолдаматнень, латцезень синь системас, полаткшнезень эсь няйфонц и эсь кульфонц вельде.

Масторса шачихнень-касыхнень эзда А.П. пяк кельголезе суроть и иляназть, сяс мес синь максольхть оцю шачема (сура и канцёр). Тяфта жа кельголезе шурьхкять и чеснокть, конатнень путнелезь ёмла шабатнень тодуснон алу, шаромок синь шурьхкя лопаса. А.П. лувондоволь кштирьдихненди лездыкс и сонць кштирдель. Сонь ульсь сиянь лапац и золотань кштрялксоц, конань мархта кштирдель иляназ сюре эсь шкай шабанзонды панаронди. Кода арьсесть нижегородскяй эрзятне, цебярь сёксень шиня лиенди сиянь шуваня унжань котфсь – А.П. кштиртьф сюрец.

Ширенгужа (рузкс Ширингуши) – кунардонь мокшень ошсь Вад эди Ширка ляйхнень ёткса, тяни ошкясь Мордовия республикса, Зубунь районца 28 вайгяльбень вастса Зубуть эзда.

Ухань — Хубей аймакть пряошец. Васень ошпаттне ушетфольхть тя вастса 223 кизоня. Ухань арась фкя ошекс 1927 кизоня. Ащи Хубей аймакть кучкаса 113°41′-115°05′ шистямашинь кувалмоса, 29°58′-31°22′54°11′ пялевень келеса, Янцзи ди Ханьшуй ляйса. Эряйхне: 9,100,000 (2006 к.). Ащи колма пялькста: Учан, Ханькоу, Ханьян. 1920 кизоня Ухань ульсь Гоминдаттнень пряошекс. Тяни Ухань ошсь арась кучка Китаень политиконь, экономиконь, ярмаконь, культуронь ди ардомань кучкакс.

Мокшан (ош) – кунардонь мокшень ошсь. Илань коряс лувови ушетфокс 1535 кизоня. Содаф сонь ошпандонкса (кремленкса) кона ульсть лама палманенза (башненза): Якстерь, Ётнемань, Сараношень и лият. Сире Мокша оцязорксшить пряошец. Тяни Мокшан ош райононь пряошец Пенза аймакса.

Илань йотафтыхне токсесть эрь кудти, меле тушендсть ляй тървав. Тоса морсесть морот, йуватькшнесть Вармавати, анцесть лямбе варманя, мани шинят. Йотафнесть Вармавань озкс. Путнесть эрь кодама йархцамбяльхть. Башка шаваняса путозь калонь шонгарям. Каванякшнезь ляй тървав сафнень.

Циле (латинокс Venus) — омбоце шары тяштсь Шить эзда. Инь валда тяштсь вень менельса Ковда башка. Цилесь сембода валда шинь стямада ди шинь мадомада инголе. Сяс Цилети мярьгихть шобдавань тяште ди илядень тяште. Цилеть сидеста лемнесазь сазорокс Модати, сяс мес сон малады планетоньконди ункстаманзон ди сталмонзон коряс. Цилесь фалу таватф кандоронь шапамакссонь коволса, сяс сонь лангоц аф няеви кода Модать лангста, стане менельботмостовок. Сонь кожфоц инь тустсь сембе Мода кондяма шары тяшттнень ёткса.
Рубрук, Виллем (илякс Гильом Рубрук) (1215 ди 1220 кк. ёткста - 1270) – фламандонь якайсь-шяяйсь, Кранцмасторонь оцязор Людовик IX-ть Кристозшинь миссиянь Каракоруму оцюнясь. Монголияв якама-шяямац макссь од содамошит Шистямаширень Явропонь ди Азиень масторхнень колга.

Мурань (рузкс Мурань) — ащи Мордовия Республикаса Кочкуровань район - ца. Эряйда 221 ломань (2001 к.), сяда ламотне эрзят. Ащи Сеняш ляйнять лангса, 8 вайгяльбет райононь центрать и 25 вайгяльбет Воеводскяй машинань кинь станциять эзда. Лемсь азонды эсь колганза: вирьса касф панда шамать ёткса. Ушеткс путсть 20-це векть васень кизотнень Сабаева велеста ётайхне.

Авань поза – сире мокшень илась, конась ётафневоль видемда инголе азорава ваныхнень (Шкайть лездыензон) лемс (синь ванфтозат мяльснон, ляпофтомс седиснон эди арьсельхть тяда меле пара ломаттненди). Эрь кизоня велеряйхне кочкальхть (путольхть) азорава, конань кудса сяльде тиельхть илань поза. Пяденцяста ётафтольхть пазмора, коса эняльдсть сембе Шкаень лездыхненди-азораватненди, ваныхненди шумбрашинкса, цебярь шачема-касоманкса (паксянь и перень). Ёткшиста иланди печкольхть уча, тиельхть илань ярхцама шабатненди. Ярхцамда меле синь каванялезь (симделезь) позада. Таргшиста (недляшиста) тиелезь "Авань поза" илать. Велень кочкаф азоравась терделезень сембе велеряйхнень илати (эрь кудста теенза максольхть ал). Илада инголе тага лувольхть пазмора и озондольхть. Къда кудса ульсь од ърьвяня, теенза эряволь сюконямс сире велеряйхненди, конат, сюконямда меле бславалезь рьвянять цебярь эрямас. Авань поза илада меле поздна илять илань кядьгонятнень максолезь ся кудть азораванцты, коса сай кизоть тиельхть ила. Кой-кона Ковылкинскяй райононь велетнень эса ([Мокша мастор[|Мокша масторса]]) Авань поза илась ётафневи тяниге.

Сендиень морама - мокшень седямань кядьёнкссь. Сендиса сяда сидеста морсесть постуфне, сендиень морамкать кувалмоц 30-35 сантиметра, почконяти тиф колма, сяда шуроста ниле варянят.

Роштувать карша якасть калядама. Стирнятне якасть лопафтф келувонь тяльме мархта, конань лангс сотнельхть руцят и нардамат; цёранятне – байдек мархта, пайгоняса, пянакуд седяфксса, конань калтыелезь калядамань морамста. Оттне тиендсть роштувань колендемат сявф роштувань кудса. Роштува пингста тиендсть шужярьста идняка, конань сяльде пълхталезь. Кой-коста стирьхне и цёратне фкя-фкянь вачкиесть крьвястьф шужярьса.

Ломаньётконь Суоми-Угронь содайхнень пуромкс (англакс International Congress for Finno-Ugric Studies, (латинокс Congressus Internationalis Fenno-Ugristarum; CIFU) сембода оцю тонадомань эрь кодама масторстонь Суоми-Угронь содайхнень пуромкссь, конась ётави эрь вете кизот. Васенце пуромкссь ётафтовсь 1960 к. Будапештса, илань кемоньцесь - Мари Элть пряошса Йошкар-Ола ошса.
Арга (Ёмла Кяшалсь) (рузкс Арга) — ащи Мордовия Республикаса Атерень район - ца. Эряйда 170 ломань (2001 к.), сяда ламотне мокшет.Ащи Нярьскяй Арга ляй лангса, 20 вайгяльбе райононь центрать и 50 вайгяльбет Торбеева машишань кинь станциять эзда. Лем-гидроним: арга - "кеву ляй". Велеть путомац ушетф 16 в.. Лятфневи "Иван Усовонь и Илья Дубровскяень 1614-це кизонь тяштьксонь и ваномань книгасост". 1912-це кизоня тифоль земскяй школа. Тячиень велеса ули школа, клуб, библиотека. Археологиянь памятник - Арга 1 кунардонь эряма вастсь (12-17 вв.) Аргань велень администрацияти сувсихть Чудинка сь, 225 ломань , Лесная, Шалы велетне

Беталеем (евреень: בית לחם‎, Бейт-Лехем (Кши куд); арабонь: بيت لحم‎, Байт-Лахм(Пал куд) — кунардонь маластонь шистямаширень ошсь Палестина эсьпряньвятемаса, Иордан ляйть шивалгомширень търваса, Бетлеемонь районть пряошец. Од Сотксть коряс Исус Кристозть шачема ошец. Ащи 8 вайгяльбет Ерусалипть эзда. Эряйхне 42,000 (2007).

Украин (украинокс Україна) — оцю масторсь Шистямаширень Явропса. Сонь улихть масторкитьксонза Рузмастор мархта шистяма ширеса, Беларузмастор мархта кельме ширеса, Полень мастор, Словакия ди Венгеронь мастор мархта шивалгом ширеса, Румыния ди Молдова мархта лямбе-шивалгом ширеса. Лямбе ширеса ащихть Равжа иневедь Азовонь иневедь. Пряошец ди ине оцю ошсь — Киев.

Сон васьфтеви аньцек коське боливиень Андонь лашмава 2700–3400 метра моря ланкта вяре, сяс сон сембода вяре вастова касы пальмась масторлангса. Тоса шуроста 20-та oC лама, веста сидеста якшама. Тялонь пингста (тоса июльковста, августковста) сидеста –7 oC. Кизонь вярденьбрайхть 550 мм, тя сембода коське вастт, тя сембода коське Моравиень вастта коське. Пандонь ушеть сюнеда тя пяк якшама кирди субкумокань палматнень эзда фкясь, сяс сонь ули кода касфтомс ушеса Модакучкастонь масторга кизоньберьф. Инь климатсонк сонь пароль кандомс куду, коса сон тёждяста кирди 0 o -шка C. Якшам кирдемшкац Явропаса – 3 o-шка C. Ине ала температур сон кирдсь ушеса ульсь –8 oC. Интай пальмась юмась сембе лопанза, тялонда од лопанза кассть.

Руськин, Федор (рузкс Федор Сергеевич Руськин) - ( 7.6. 1905 к. , МР-нь тяниень Атерень райононь Кяшал велесь - 4.1.1976 к. Саранск ошсь), журналист, ётафты, мокшень и эрзянь национальнай печатть ладяензон эзда фкясь. Мокша. Шачсь крестьянонь семьяса. Аделазе Москунь ВПШ-ть 1952 к. 1920 к. кк. ульсь вятикс комсомольскяй ячейкаса. Кяшал велень Советса секретарькс и председателькс. 1932 - 33 кк. - редактор 1946 - 52 кк. отделонь вятиня, ответчвеннай секретарь, редакторть полафтыец, 1941 - 44 кк., 1947 - 48 кк., 1957 - 61 кк. - "Мокшень правда" газетаса редактор, 1934 - 35 кк. "Комсомолонь вайгяль" газетаса, 1939 кк. "Мокша" журналса редактор; 1952, 1955 - 56 кк. - "Советская Мордовия" газетаса мокшень изданиянь редактор. Казьф "Почетонь знак" орденца, "1941 - 45 кк. Великай Отечественнай войнаса доблестнай трудонкса медальса"
Роштува пингста содасть эрямати (кда пачалкась, конань путолезь венц лангс вальмя пряти, араль пялентьфокс, кинь лемс ульсь тя пачалкась, кулоль кизоть молемс), венцямати (кда кядти, конань тонголезь баня вяльдярьмава, кундаль мезевок понав – стирть козя мирдец ули), сай кизоти (шачи, аф шачи). Шачи кизоти содасть и тяфта: венц лангс ульцяв путнесть розь, тозер пулфт, конатнень щафтолезь пяль лангс. Шобдава ванолезь лангстост лешафть и азолезь кодама ули кизось. Якальхть и кулхцондома шабрань вальмалу. Корхтамать коряс синь содасть (цебяренди – аф цебяренди), ванолезь мезе ули сай эрямаса (пара – аф пара).

Исследованиясь нолдафоль французскяй кяльса. Н.Ф. Мокшин «Мордвась омба масторонь и российскяй путешественникнень ванфса» книганц эса лятфнесы В.Н. Майновонь трудонц. Мордовскяй учёнайть арьсемаса, В.Н. Майнов аф семботь видеста азондсы мордвать шкаенди верондамань коензон колга, но лац-ряц В.Н. Майновонь тя оцю трудонц (170 стр.) аф Н.В. Мокшин, аф лия исследовательхне педа-пес ашезь ванонда.

1) Каменнобродскяй ркснень и мордватнень щамсна. (Кодамот щамсна руснень и мордватнень, конат эряйхть Пензенскяй губерниянь Краснослободскяй уездонь Каменный брод и маластонь велетнень эса.) Москувонь университетонь известият. 1868. №4. 327 – 333 л.

Эряйда 693 ломань (2001). Сяда ламотне мокшет. Ащи Явас ляй лангса. Фкя мяльть коряс лемоц лиссь "кяше"и "ляй" валста (велесь путф мокшэрзятнень вирень промысласнонды кондясти вастса). Омбоцесь Кяшал лемста. Васенцеда лятфневи 1659 кизоня "Мордвинть Чундай Шиндяпинонь Темниковскяй уездса эсь родовой Кяргинскяй мешводяма вастонц миманц коряс купчайса".

Карень котцема сяда сидеста озсесть атятне. Карень кодамс лама мезе пяк ашезь эряв: пеель, цёканцёр, шуфтонь колодка. Ленгятнень карень кодамда инголе лопафнезь ведьса 8 — 10 чаетт, тяфта синь сяда ляпомкшнесть, меле керсезь 1 — 2 см келеса ленгянява. Ленгятнень лангста равжа керть крксезь, меле ни ушеткшнесть карень кодама.

Михайила Девятаевть ульсь муворукс лувовикс 10 кизот. Сонь и сонь ялганзон лангста муворшись валхтфоль 15 августковста 1957 кизоня, мзярда Михайила Девятаевть казезь Советонь Соткссонь иняля лемса, сонь ялганзон казезь орденца.

Пайгоня, пайгонят - мокшень калконь седямань кядьёнксонь эзда фкясь. Улихть сяда оцю пайгонят, улихть сяда ёмла пайгонят. Тяса корхтамась моли ся ёмла пайгонятнень колга, конат повфнефт сёконятненди, кърганятненди, ашкотфненди. Мокшень и эрзянь национальнай щамть эса лама пайгоняда. Рьвяямста мокшаватне и эрьзяватне лама кштишендсть, и нарядсост нюрьги пайгонятне циннясть, кальдердсть, гайнясть. Сяс сидеста корхнихть: мокшавать, эрзявать нинге сонцень аф няйсак, а молеманц ни марясак, национальнай щамсонза кальдердихть пайгонятне. Велень инструменттнень эзда эряви лятфтамс пайгське. Тяса кирдеви мяльса ся, мезть эрьхнезь пожаронь или лиянь-мезень колга панчфтемста. Кунардонь пинкнень пайга вастс повфнесть коське мокорь (уштор, келу), кой-коса повфнесть кувака эчке доска, а тяни повфнихть рельса пакш, лия кайги кшни. Пайгть эрьхнезь байдекса, кшниса.
Мокший (1340 - 1390) - васенце мокшень кучф ломанць (дипломатсь). Ульсь киличейкс Москунь Ине ширязть Дмитри Донскойть видеса. Улема, содаф Макшеефнень тъналть ушедыец. Киличейхне кучсевсть Зърня Ушмав. Куликовань тюремада меле 1380 кизоня Мокший ди Толбуга кучфтольхть казне мархта Зърня Ушмань канти Токтамышенди. Меки мърдасть 1381 кизонь 15 августковста, пачфтсть казнет Дмитри Донскоенди Токтамышень ширдевок .

VII—VIII вв. меле, мъзярда Ирантть фатязе Арабонь халифатсь, Āturpātākān топонимсь арабонь кяльть вельде шарсь «Азарбайджан»-кс (آذربایجان). Азербайджан лемсь - тя тюрконь формац "Азарбайджан" персонь топонимть. Сон кемокстафоль Азербайджанонь республикать мельге официальна 1918-це кизонь комсь сисемце майста Кавказфталонь сеймть мусульманонь фракциянц мархта. Эзонза сувсихне эсь пуромкссост састь мяльс азомс Азербайджантть эсьотямкс. А эсь пряснон лемдезь Азербайджанонь Мъзярапингонь Нациянь советокс. Тянь мархта тифтольхть ушеткст парламентонь сай пингонь республикати. Тя пуромксса кочкафтольхть президиум и вяти Нациянь советти, тяфтамкс арась Мамед Расулзаде. 28 майста Азербайджанць азфоль Демократиянь эсьотям Республикакс. Тянь мархта, В. Бартольдонь и А. Резонь мяльснон коряс, сърхксевсь марстоптомс Кавказфталонь кафта аймакнень Ширвантть и Аррантть лангса 18-це кизоня тиф Азербайджанонь Демократиянь Республикать и иранонь Азарбайджан аймакть, конань ламошкац эряенза ульсть тюркат.

Цебярь позать пидемац тевсь аф тёждяль. Васень пингть сонь пицезь розень почфста, а меле ламбама якстеряпсста. Розень почфста позать тиемста аноклакшнесть солод, сон тиендевсь касфтф сёраста. Тя розть яжафнезь кядьгевса или томбсезь шоварняса. Солодть шоворькшнезь розь почф мархта, кайсесть ёткозонза ведь эди путнезь цюгунца пянакудс 2 — 3 шинди. Паряф солодть меле кайсезь оцю, кели парьс. Кайсесть парьти юфт, шорсезь паряф солодть мархта и тага путнезь пянакуду. Омбоцеда парямда меле, меки кайсезь парьняв и пяшкотькшнезь парьнять лакай ведьса. Нолдаф суслать кельмофнезь, а меле шапафнезь.
Кошелева, Нина (рузкс Кошелева Нина Васильевна) (1.7.1952, тяниень Мордовиянь Сире Шяйгавонь райононь Вяртяльме велесь), композиторсь. Мордовиянь калконь артистсь (2002), Мордовиянь сетенень казьф тиись (1991), Мордовиянь Масторонь казнень лауреат (1986), Россиянь КС полаяй (1982). Мокшава. 2002 кизоста сявомок – Мордовиянь Композиторонь Сотксть (КС) пряфтоц. Кошелевась васенцеда няйфоль Рузмасторонь композиторонь Вяре Равань пяльксть концертсонза, кона ётась Сараношса 1972 кизоня. Тяса сон моразень фортепианонь покаманзон. Кошелева Нинать 1970 кизотнень арьсеманзон ётксот: струнань квартет, концерт кларнетонди оркестра мархта, «Арзамасонь Алёна» балетонь сюитась. Композиторонь эсь лацонь ширец няевсь «Мокшень морот» кярькса, сон тяштьфоль меццо-сопранонди и струнонь квартетонди (1975, Рузмасторонь КС пр. 1988), «Мордовиянь морхне» кантатась (калконь валхне). Мордовиянь ломаньтъналонь эсь лацонь ширесь няеви композиторть «Мордовиянь ърьвяямась» седямань картинастонза, «Сиянь эрьхке» седямань ёфксса (Ежовонь эди Голенковонь налхкомась), «Ведявать дейканза» ёфксса (налхкомась Пудинонь), налхкоманди седяманц эзда, «Тюриеть колга морась» ораторияста ди иля покамастонза, 1990 кизотнень Кошелевась сёрматсь колма фугат фортепианонди, колма ваймопожфонь морот; 2001 кизоня тяштсь «Арзамасонь Алёна» балет, «Авань портреттне» симфониянь сюита. Кошелевась сёрмадсь 50 лама мора. Кошелева Нинась сёрмадозе Мордовиянь Масторонь гимнать седямать. Сон кочкафоль мордовияста калконь вельмофтемань Пуромксонц исполкомозонза.

Сирия (Сириянь Арабонь республиксь) (арабонь: سورية‎ — Сурья) — Лямбе-шистямаширень Азиень масторсь. Масторкитьксонза шивалгомширеса Ливан мархта, тоса ина Модакучкастонь иневедьжире; лямбе-шивалгомширеса Израиль мархта, лямбеширеса - Иордание мархта, шистямаширеса - Ирак мархта, кельмеширеса - Туркамастор мархта. Пряошец — Дамаск ошсь.

Pinus bungeana (латинокс Pinus bungeana ) пиченетне тъналста пиче касыкссь. Касонды 15-25 метрашка серес, пондонц диаметроц уленди 116 см. Васьфневихть Китайса.

Сембода пара сонь озафнемс юронь пакшеса. Аф куваконе юрсь (10 см) саты ди кизонда тонь перень эрьхконяса улихть мазы ниле лопаннень «лядефкс».

Викилисьмась тя эряй панжада библиотексь , конась пяшксе эрь кодама текстонь лисьмода. Сонь мархта покай Wikimedia Foundation. Тяса кочксевихть сембе панжада текстонь формасна лама кяльса. Тяса тексттне тага ётавневихть.

XVIII - XIX сядокизоста ёрась фкя алясь путомс вирть уженяс од веле. Шамдозе вассть, тарсезень мокорьхнень а керсеф шуфттнень эзда путсь эстейнза оцю куд. Ня васстне ульсть пяк мазыхть и арасть кельговикс. Пингонь ётазь велесь кассь, ламоль эсонза кутта и велеряйда. Алясь, велеть путыец, шачссь-кассть Усад велеса и ёрась эсь веленц лемдемс Од Усадокс. А ингольдень Усадти, конац ащесь 7 вайгяльбеса од велеть эзда, ушедсть мерьгома Сире Усад.

Маранг эли тарап (латинокс Artocarpus odoratissimus), конась сась Борнео цёнгаста (Индонезие), интай сонь касфтсазь стане ина шабра масторга (Малайзиеса, Таиландса, Филепиттнеь эса). Интай тя аймакть ушеса сон ёфси аф содаф. Вирьса сон касы шуварналга, иневедьжирень ичкозе, иневедьта вяре 1000 метрас сявомс.